Cengiz Al

Cengiz Al (født 9. oktober 1997) er en norsk skuespiller, TV-personlighet og danser. Han ble først kjent for rollen som Yousef i TV-serien Skam i 2017 og har siden spilt i en rekke dramaserier og filme som blant annet prinsen i den norske eventyrfilmen Tre nøtter til Askepott fra 2021. Han er en kjent TV-personlighet og vant Skal vi danse: All Stars i 2022.

Liv og virke 
Han spilte en av hovedrollene i den fjerde sesongen av NRK-serien Skam. Sesongen hadde premiere våren 2017.

Han har studert markedsføring og salgsledelse ved Høyskolen Kristiania i Oslo.

Han spilte prinsen i spillefilmen Tre nøtter til Askepott, som var regissert av Cecilie A. Mosli og hadde premiere høsten 2021. Filmen var en modernisert, norsk versjon av den tysk-tsjekkiske filmen Tre nøtter til Askepott fra 1973, som har blitt en del av NRK TVs faste julerepertoar siden 1985.

Cengiz Al og dansepartneren Mai Benedikte Mentzoni kom på andreplass i den trettende sesongen av TV 2s dansekonkurranse Skal vi danse. Da TV 2 arrangerte Skal vi danse: All Stars i 2022, vant Cengiz Al konkurransen.

Film og TV

Referanser

Eksterne lenker 
 
 

Norske skuespillere
Norske dansere
Alumni fra Høyskolen Kristiania
Nordmenn av tyrkisk opphav